Lucas er også kjent som en innovatør på det filmtekniske området. Han var blant de første som brukte dataanimerte spesialeffekter, og han var med på å grunnlegge Industrial Light & Magic – et firma som spesialiserer seg på å lage visuelle effekter. Et underselskap av dette firmaet er LucasArts, som retter seg mot videospillindustrien. Lucas har også vært en pionér innen bruken av digitalt foto i filmindustrien.